ચૂંટણી લક્ષી કામગીરી પૂર્ણ થઈ ચૂકી છે ત્યારે ફૂડ વિભાગે આગામી ક્રિસમસના તહેવારને ધ્યાને લઈ આજે જંકશન મેઈન રોડ ઉપર આવેલી જય જલારામ બેકરી (ધનરાજ નારણદાસ આભનાણી), પેડક રોડ ઉપર પાણીના ઘોડો, બાલક હનુમાન મંદિર પાસે આવેલી મારૂતી બેકરી (જયરાજ યશવંતભાઈ બલદેવ), રણછોડનગર-૧૧માં આવેલી રાજકોટ બેકરી (અનીશ થોભાણી) અને આ જ વિસ્તારમાં આવેલી રંગોલી બેકરી (મનીષ ગુલામઅલી સવાણી) વગેરે બેકરી ઉત્પાદન કેન્દ્રો ઉપર બેકરી આઈટમો કેક, પેસ્ટ્રી સહિતની ચીજોની સઘન ચકાસણી કરી હતી. ના. આરોગ્ય અધિકારીએ જણાવ્યું કે ચકાસણી દરમિયાન હાઈજીનીક કંડીશન, સ્ટોરેજ, રો-મટીરીયલ્સ, સ્વચ્છતા, ફૂડ લાયસન્સ અંગે ચેકિંગ કરી નોટીસ આપી અખાદ્ય જણાતી પડતર, વાસી, બિન આરોગ્યપ્રદ સ્થિતીમાં સંગ્રહ કરાયેલ પેરીશેબલ ખાદ્ય ચીજો બ્રેડ, પાઉં, પેસ્ટ્રી વગેરે મળી અંદાજે રપ૭ કિલો જથ્થાનો નાશ કરાયો હતો.